open-index/open-wikipedia-markdown huggingface dataset:
מגייר

**מגייר** (בהונגרית: **Megyer**) הוא כפר זעיר במחוז וספרם שבמרכז הונגריה.
כמו יישובים רבים באירופה גם במגייר מספר התושבים נמצא בירידה. כך, בשנת 1990 היה מספר התושבים 57 ובשנת 2020 רק 24 תושבים.

## יהודי מגייר
במגייר חיו תשעה יהודים בשנת 1880 וארבעה יהודים בשנת 1910. חלק מתושבי הכפר נרצחו בשואה.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: כפרים
יחסי אוזבקיסטן–פקיסטן

**יחסי אוזבקיסטן–פקיסטן** הם היחסים הדיפלומטיים שבין אוזבקיסטן לפקיסטן.

## היסטוריה
היחסים בין שתי המדינות נוצרו כאשר אוזבקיסטן נעשתה עצמאית לאחר התפרקות ברית המועצות בשנת 1991. פקיסטן הייתה אחת המדינות הראשונות שהכירו בעצמאות אוזבקיסטן, אם כי בתחילה היחסים בין שתי המדינות היו מתוחים בגלל המצב באפגניסטן ששתי המדינות גובלת בהן כתומכות בפלגים אפגניים מתנגדים. עם זאת, היחסים השתפרו לאחר נפילת הטליבאן, ומותו של נשיא אוזבקיסטן אסלאם קרימוב, ובעקבות העמקת ההתפשטות האוזבקית למדינות אזוריות תחת יורשו של ניגמטילה יולדאשב. שתי המדינות מנהלות מערכת יחסים לבבית ומעמיקה ככל שהאינטרסים של שתי המדינות באפגניסטן התיישרו – כאשר אוזבקיסטן מארחת רשמית משלחת טליבאן בשנת 2019. פקיסטן מעוניינת להשיג גישה לשווקים במרכז אסיה, ואילו אוזבקיסטן נכנסה לנמל בים הערבי.

## יחסים כלכליים
פקיסטן ואוזבקיסטן חברות בפורומים בינלאומיים שונים, כולל האו"ם, ארגון לשיתוף פעולה איסלאמי (OIC), ארגון לשיתוף פעולה כלכלי (ECO) וארגון לשיתוף פעולה בשאנגחאי (SCO). ועדת השרים המשותפת לפקיסטן–אוזבקיסטן (JMC) מתקיימת על בסיס קבוע.

הסחר בין שתי המדינות גדל פי שלושה בין 2018 ל-2019. אף שהסחר הדו צדדי בשנת 2018 היה נמוך ועמד על 90 מיליון דולר בגלל קשיי מעבר ברחבי אפגניסטן קרועת המלחמה. הטיסות הישירות הראשונות בין מדינות החלו בשנת 2018 בין טשקנט ולאהור שהושקה על ידי אוזבקיסטן איירווייז, וצפויה להגדיל עוד יותר את הסחר בין שתי המדינות.

## אוזבקים בפקיסטן
האוכלוסייה האוזבקית בפקיסטן מונה כ-70,000 איש, ומורכבת ממספר קטן של מהגרים אוזבקים מאוזבקיסטן, ומספר גדול בהרבה של פליטים אוזבקים מצפון אפגניסטן (כ-7.3% מהאפגנים בפקיסטן הם אוזבקים). 4,000 מילים נפוצות בשתי השפות נמצאות בשפות הלאומיות בפקיסטן ובאוזבקיסטן.

## הערות שוליים

קטגוריה:ערכים ללא קטגוריות פיזיות - יחסי חוץ
סוציאליסט שמפניה

**סוציאליסט שמפניה** (באנגלית: **Champagne socialist**) הוא מונח פוליטי שמקורו בבריטניה. זהו כינוי פופולרי המרמז על מידה של צביעות, והוא בדרך כלל מופנה כנגד מי שמשויך לכאורה ל"אליטה הליברלית". הביטוי משמש לתיאור סוציאליסטים שחלקם במעמד הבינוני העליון (עם מטונימיה לצריכת שמפניה) סותרים לכאורה את דעותיהם הפוליטיות.

המונח שימש בתחילה את פרשני השמאל לביקורת על דעות המרכז. מספר אנשי שמאל רואים את ראש הממשלה הראשון מטעם הלייבור רמזי מקדונלד כ"סוציאליסט השמפניה" הראשון, ובמיוחד לאחר בחירות 1931 שבהן מקדונלד פיצל והביס את הלייבור. לאחרונה, נעשה שימוש בכינוי עבור תומכי תנועת הלייבור החדשה, בהנהגת טוני בלייר שעלה לשלטון בשנת 1997.

במאמר על חיבורו של אוסקר ויילד משנת 1891 "נשמת האדם תחת הסוציאליזם", הביע הפרשן הפוליטי ויל סלף את הדעה לפיה ווילד יכול היה להיחשב ל״סוציאליסט שמפניה״ עוד לפני מקדונלד, בגלל אורח חייו האסתטי ונטיותיו הסוציאליסטיות.

התווית הוחלה גם על פוליטיקאי הלייבור ג'פרי רובינסון לאור הונו האישי הרב. הזמרת שרלוט צ'רץ' תיארה את עצמה כ"פרוסקו-סוציאליסטית", בהתייחס לפופולריות הגוברת שלה וטווח המחירים הנמוך יותר של יינות מבעבעים שאינם שמפניה כמו פרוסקו וקאווה.

בבריטניה כיום, המונח משמש לעיתים קרובות על ידי מבקרי הימין כדי לזלזל ביריבים פוליטיים מהשמאל. טענה זו טוענת כי "סוציאליסט-שמפניה" תומך בדעות שמאלניות תוך שהוא נהנה מאורח חיים מפואר. אחת הדוגמאות עשויה לכלול תומכי מפלגת הלייבור שחיים בלונדון הפנימית וצורכים תרבות גבוהה.

השימוש במונח זה ספג ביקורת על ידי הסופר והשדרן קייטלין מורן כטיעון מטעה, משום שלטענתה הוא מניח שרק מי שעני יכול להביע דעה על אי-שוויון חברתי.

## ראו גם
* אין שום אלטרנטיבה
* כשלים לוגיים

## הערות שוליים

קטגוריה:סוציאליזם
קטגוריה:ביטויים ומושגים פוליטיים בריטיים
אוזבקים בפקיסטן

**האוזבקים בפקיסטן** הם קהילה המונה כ-280,000 נפש על פי הערכות. רוב חברי הקהילה הם מהגרים ממדינות מרכז אסיה, בעיקר מאוזבקיסטן ואפגניסטן, והם התיישבו בפקיסטן בעיקר בעקבות המלחמה בין ברית המועצות לאפגניסטן.

## היסטוריה והתיישבות
הקהילה האוזבקית בפקיסטן מורכבת בעיקר מפליטים שהגיעו למדינה בעקבות  המלחמה בין ברית המועצות לאפגניסטן. בשנת 1981 חלק מהפליטים עברו לטורקיה והצטרפו לקהילות אוזבקיות בערים קייסרי, איזמיר, אנקרה וזייטינבורנו.

## פיזור גאוגרפי
האוזבקים מתרכזים בעיקר בצפון-מערב פקיסטן, במחוזות ח'ייבר פח'טונח'ווה (בעיקר באזור פשאוור) וגילגיט-בלטיסטן. לפי הערכות, כ-7.3% מהאוכלוסייה האפגנית בפקיסטן היא ממוצא אוזבקי.

## מעורבות בפעילות צבאית
בשנות ה-2000 וה-2010 פעלו באזורי השבטים הפדרליים של פקיסטן לוחמים אוזבקים שהשתייכו לאל-קאעדה, התנועה האסלאמית של אוזבקיסטן ואיחוד הג'יהאד האסלאמי. בשיא פעילותם נע מספרם בין 500 ל-5,000 לוחמים. בעקבות מבצע "זרב-אז-אזב" שערך צבא פקיסטן ב-2014, נהרגו רבים מהלוחמים או עברו לאזורי לחימה אחרים, בעיקר לסוריה. כיום נותרו בפקיסטן מאות בודדות של לוחמים זרים.
## ראו גם
* אוזבקיסטן
* פקיסטן
## קישורים חיצוניים
* חמושים אוזבקיים הופכים לפעילים מאוד בוואזיריסטן" – הסנטור איברהים חאן, באתר "פרגאנה" 
* מיהם האוזבקים הפותחים בשביתות טרור בפקיסטן? 

## הערות שוליים

קטגוריה:אוזבקים
קטגוריה:פליטים
קטגוריה:פקיסטן: דמוגרפיה
הבחירות לרשויות המקומיות בישראל (1959)

**הבחירות לרשויות המקומיות בישראל** התקיימו בפעם השלישית במדינת ישראל ב-3 בנובמבר 1959 במקביל לבחירות לכנסת הרביעית. בבחירות אלו שיטת הבחירות הייתה דומה לשיטת הבחירות לכנסת.

## הבחירות ברשויות השונות
### עיריות
בירושלים מפא"י שימרה את שלטונה, כשסיעתה בראשות מרדכי איש-שלום קיבלה 8 מושבים – כשניים יותר מהבחירות הקודמות. תנועת החרות הייתה השנייה בגודלה, עם כארבעה נציגים. שאר הסיעות קיבלו ממושב אחד עד שלושה. בבחירות אלו מק"י, העובד הדתי, מפ"ם והציונים הכלליים לא נבחרו כלל למועצה.

בבחירות בתל אביב התחרו זה מול זה שר העבודה מרדכי נמיר ממפא"י מול חיים לבנון מהציונים הכלליים. לקראת הבחירות נערכו כ-2,400 חוגי בית עם עשרות אלפי משתתפים, בעיקר בדרום העיר ויפו. בניגוד לשיח במערכות הבחירות הקודמות שהתמקדו בסוגיות ארציות, בחירות אלו התמקדו בסוגיות מוניציפליות. בסופו של דבר, אחוז ההצבעה ירד מבחירות 1955, ועמד על כ-77%. מפא"י קיבלה יותר מ-36% מקולות הבוחרים שהיוו כ-11 מושבים בעירייה, זאת בניגוד לציונים הכלליים שקיבלו פחות מ-20% וכשישה מושבים. בסופו של דבר מפא"י הצליחה להרכיב קואליציה של 19 חברים ביחד עם הדתיים, השמאל והמפלגה הפרוגרסיבית. במועצה החדשה מונו לא פחות משישה סגנים לראש העירייה – מספר שטרם נראה עד אז. עם מהפך זה היווה סוף לעשרות שנות הציונים הכלליים בתל אביב.

מפא"י הצליחה לשמר את כוחה גם בעיר חיפה עם ראש העירייה המכהן אבא חושי. המפלגה גם ניצחה בערים אילת עם המועמד יוסף לוי, אשקלון, חדרה ונתניה (שם מועמד מפא"י דוד פוקס הצליח לנצח את ראש העירייה עובד בן עמי). מקומות נוספים שבהם מפא"י שימרה את שלטונה הקיים היו באר שבע (עם ראש העירייה דוד טוביהו), טבריה, בת ים וחולון.

לעומת זאת הציונים הכלליים הצליחו לשמר את שלטונו של אברהם קרני בעיר רמת גן.

ברחובות בוטלו תוצאות הבחירות בידי בית המשפט המחוזי בתל אביב, בשל טענות לגילויי שחיתות וקניית קולות ובחירות חוזרות התקיימו בתחילת 1960.

### המועצות המקומיות
באופן חריג לתקופה זו, באבן יהודה ניצח יחיאל זלינגר שהוביל רשימה מקומית, ללא קשר לשום מפלגה ארצית שהיא. גם בגדרה ראש המועצה התמודד בראשות רשימה עצמאית וניצח בשנית. ביסוד המעלה כל חמשת מושבי המועצה אוישו על שתי רשימות מקומיות.

לראשונה נערכו בחירות בעיירה אופקים, שם ניצחה מפא"י. המפלגה ניצחה גם בבית דגן, גבעתיים, הרצליה, יהוד, באר יעקב, אזור וגבעת עדה.

בבית שמש ניצחה הרשימה הבלתי תלויה שאמנם קיבלה מספר מושבים זהה לזה של מפא"י (4), אך הצליחה להרכיב קואליציה עם הנציג הבודד של תנועת החירות.

בגן יבנה ניצחו באופן חריג המפלגות הדתיות, שהשיגו כחמישה מושבים, לעומת ארבעה של מפא"י.

הבחירות בקלנסווה בוטלו בידי בית המשפט המחוזי בתל אביב, ובחירות חוזרות נעקכו בשלהי ינואר 1960.

## קישורים חיצוניים
* אודות הבחירות בתל אביב
* תוצאות הבחירות במועצות המקומיות
* תוצאות הבחירות בערים
* ועדת הבחירות הארצית

## הערות שוליים

1955
קטגוריה:1959 בישראל
קטגוריה:1959 בפוליטיקה
מרצ'ין פשיבילוביץ'

**מרצ'ין פשיבילוביץ**' (בפולנית: **Marcin Przybyłowicz**; נולד ב-4 במאי 1985) הוא מלחין פולני, נודע בעיקר בשל שיתוף הפעולה עם חברת משחקי הווידאו CD Projekt RED, שכללה בין השאר את עבודתו כמלחין מוביל למשחקים The Witcher 3: Wild Hunt ו-Cyberpunk 2077.

למד במגמה להלחנת ג'אז באקדמיה למוזיקה בעיר בידגושץ' בפולין ומיד לאחר מכן החל לעבוד כמלחין הראשי למשחק The Witcher 2: Assassins of Kings, מהלך שהוביל לשיתוף פעולה פורה בו הלחין פשיבילוביץ' את המוזיקה למשחקים נוספים בסדרה.

## רשימת עבודותיו
* "The Witcher 2: Assassins of Kings" (2011)
* "Hard Reset" (2011)
* "" (2011)
* "The Vanishing of Ethan Carter" (2014)
* "The Witcher: Battle Arena" (2015)
* "The Witcher 3: Wild Hunt" (2015)
* "The Witcher 3: Wild Hunt – Hearts of Stone" (2015)
* "Hard West" (2015)
* "The Witcher 3: Wild Hunt – Blood and Wine" (2016)
* "Gloria Victis" (2016, נעימה ראשית בלבד)
* "Full of Stars" (2017)
* "" (2017)
* "כתר המלכים (סדרת טלוויזיה)" (2018)
* "Phantom Doctrine" (2018)
* "" (2018)
* "Thronebreaker: The Witcher Tales" (2018)
* "Cyberpunk 2077" (2020)
* "Resident Evil Village" (2021)

## קישורים חיצוניים

* 

## הערות שוליים

קטגוריה:מלחינים פולנים
קטגוריה:פולנים שנולדו ב-1985
ואלדו משאדו

**ואלדו משאדו** (בפורטוגזית: **Waldo Machado**; 9 בספטמבר 1934 - 25 בפברואר 2019) היה כדורגלן ברזילאי, ששיחק בעמדת החלוץ. הוא ידוע בעיקר בזמן ששיחק בפלומיננסה, שם היה מלך שערי הקבוצה בכל הזמנים עם 319 שערים ב-403 הופעות.

## ביוגרפיה

ואלדו נולד בניטרוי שבברזיל בשנת 1934 ולאחר שהצטרף לקבוצת הנוער של מדוריירה בתחילת שנות החמישים, הוא ערך את הופעת הבכורה בבוגרים ב-1953. לאחר מכן הצטרף ואלדו לפלומיננסה איתה לקח חלק חשוב בזכייתה בטורניר ריו-סאו פאולו בשנת 1957, בו לא הפסידה אף משחק. הוא עזב אותה ב-1 ביולי 1961 ועד היום נחשב לכובש הגדול ביותר במדיה עם 319 שערים ב-403 הופעות.

ואלדו מיד עבר לולנסיה מספרד והיה תחילה מחליפו של בן ארצו וולטר מרציאנו. הוא החליף אותו לאחר ומרציאנו נהרג בתאונת דרכים בגיל 29. הופעת הבכורה בלה ליגה הגיעה ב-3 בספטמבר 1961 בהפסד חוץ 3–0 לריאל סרגוסה. שישה ימים לאחר מכן וכבש את שני שעריו הראשונים עם העטלפים בניצחון הביתי 0–3 על ריאל אוביידו. רגע גדול של ואלדו היה כשכבש רביעייה נגד ברצלונה, וסיים את עונתו הראשונה עם 14 שערים ב-30 הופעות. לאחר סיומה כבש את שער השוויון במשחק הגמר הראשון בגביע ערי הירידים נגד דינמו זאגרב, משחק שנגמר ב-1–2. עונתו הטובה ביותר של ואלדו הייתה ב-1966/67 כשהוא מסיים כמלך שערי הליגה עם 24 שערים וגם זוכה עם ולנסיה בגביע הספרדי לאחר ניצחון בגמר 1–2 נגד אתלטיק בילבאו. הוא עזב אותה ב-1970 ובסך הכל כבש 157 שערים ב-294 הופעות. בקיץ אותה שנה הצטרף לשכנת ולנסיה, הרקולס, ופרש לאחר עונה אחת בסגונדה דיוויסיון בגיל 36.

אחיו הצעיר, ונדרלי משאדו, היה גם כן כדורגלן ששיחק בעמדת החלוץ, והעביר את רוב הקריירה בקבוצות לבאנטה ומלאגה וגם שיחק מעט עם אחיו הבוגר בהרקולס. ואלדו נפטר ב-25 בפברואר 2019 לאחר חמש שנים של מאבק במחלת אלצהיימר. מקום מותו היה בורג'סוט, מחוז ולנסיה שבספרד.

## תארים
;פלומיננסה
*אליפות ריו דה ז'ניירו: 1959
*טורניר ריו-סאו פאולו (2): 1957, 1960

;ולנסיה
*הגביע הספרדי: 1966/67
*גביע ערי הירידים (2): 1961/62, 1962/63

;אישיים
*פרס הפיצ'יצ'י: 1966/67

## קישורים חיצוניים

קטגוריה:כדורגלנים ברזילאים
קטגוריה:כדורגלני נבחרת ברזיל
קטגוריה:כדורגלני פלומיננסה
קטגוריה:כדורגלני ולנסיה
קטגוריה:כדורגלני הרקולס אליקנטה
קטגוריה:מאמני כדורגל ברזילאים
קטגוריה:ברזילאים שנולדו ב-1934
קטגוריה:ברזילאים שנפטרו ב-2019
הלר (מטבע)

ממוזער|שטרות 80 ו-20 של הלר משנים 1920–1921.
**הלר** (בגרמנית: **Heller** או **Häller**) היה מטבע גרמני ששוויו מוערך בחצי פפניג. שמו לקוח מהעיר הול אם קוכר (כיום שוואביש האל).

מכבשי מטבעות יצרו את המטבע מתחילת המאה ה-13, על בסיס פפניג כסף שהופק בעבר (Häller Pfennig, המכונה לעיתים Händelheller על פי תיאור של יד על צידו הקדמי). אמנם, הרכב המטבע הידרדר אט אט עקב ערבוב נחושת, כך שכבר לא נחשב למטבע כסף. הלרים היו אדומים, לבנים ושחורים.

החל מימי הביניים הם הפכו לסמל של ערך נמוך. אמירה גרמנית נפוצה על המטבע היא: "kein (red) Heller Wert", כלומר: לא שווה הלר (אדום), או "לא שווה סנט אדום".

שם המטבע נכנס לשימוש נרחב כשם למטבעות בעלי ערך זעום ברחבי מדינות גרמניה עד 1873, לאחר איחוד גרמניה הנהיג ביסמרק את המארק ואת הפפניג כמטבע הרשמי בכל רחבי האימפריה הגרמנית.

באימפריה האוסטרו-הונגרית, הלר היה גם המונח ששימש בחצי האימפריה האוסטרית עבור כ-1/100 מהכתר האוסטרו-הונגרי (השני היה פילר במחצית ההונגרית), המטבע היה בשימוש משנת 1892 ועד לאחר קריסתה של האימפריה (1918).

המונח Heller (בצ'כית: Haléř, בסלובקית: Halier) שימש גם כן למטבע ששוויו מוערך ב-1/100 מקורונה (כתר) בצ'כיה (קורונה צ'כית) וסלובקיה (קורונה סלובקית), כמו גם בצ'כוסלובקיה לשעבר (קורונה צ'כוסלובקית).

## בתרבות
המטבע מופיע לצד עוד מטבע בשיר השתייה הגרמני: Ein Heller und ein Batzen.

## קישורים חיצוניים

קטגוריה:מטבעות שיצאו משימוש
קטגוריה:גרמניה: כלכלה
קטגוריה:האימפריה האוסטרו-הונגרית
אמה הורבאט

**אמה הורבאט** (באנגלית: **Ema Horvath**; נולדה ב-28 בינואר 1994) היא שחקנית אמריקאית. התפרסמה מתפקידה בסרט האימה "לייק, שתף, עקוב" משנת 2017, ובשל תפקיד כאנה רו בסרט האימה "הגרדום: מערכה 2" במשנת 2019.

## ראשית חייה
הורבאט נולדה ב-28 בינואר 1994 באטלנטה, ג'ורג'יה. בגיל 6 עברה עם הוריה לקנטקי.

## קריירה
הקריירה של הורבאט החלה למעשה בגיל חמש כאשר הבחינה בפרסומת לאודישנים בתיאטרון מקומי בזמן שקראה את עיתון, ומאז החלה אהבתה למקצוע המשחק. היא למדה בבית ספר לאומנות, ומאוחר יותר בפנימיית מרכז אינטרלוכן לאמנויות . כשסיימה בית ספר תיכון, ניסתה הורבאט בתור בדיחה להגיש מועמדות לבית הספר למשחק של אוניברסיטת הרווארד, אך להפתעתה היא התקבלה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
רשות המאגר הביומטרי הלאומי

**רשות המאגר הביומטרי הלאומי** היא ארגון ממשלתי, שאחראי על ניהול המאגר הביומטרי. הרשות פועלת מתוקף חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע מדצמבר 2009.

בראשות הארגון עומד אברהם מינס.

ביוני 2019 פורסם כי הרשות הסתירה ולא דיווחה על שתי תקריות בנוגע לאבטחת מידע (שקרו בשנים 2017–2018) בניגוד לחוק. כחודשיים לאחר מכן נדחתה בבית המשפט הגבוה לצדק עתירה של התנועה לזכויות דיגיטליות והתנועה לחופש המידע כנגד הרשות בנוגע לשני מכרזים שניהלה.

## ייעוד
באתר הרשות מוגדר ייעוד הרשות, בהתאם לחוק:
# הפקת נתוני זיהוי ביומטריים מאמצעי זיהוי ביומטריים.
# אבטחת המאגר הביומטרי.
# הבטחת זמינות, שרידות וגיבוי המאגר הביומטרי ונתוני המאגר.
# ניהול, תפעול שוטף ואחזקת המאגר הביומטרי ונתוני המאגר.
# שמירה על פרטיותם של תושבי מדינת ישראל אשר מידע ביומטרי שלהם כלול במאגר.
# מתן מענה לפניות בתהליכי הנפקת תיעוד ומתן מענה לפניות אימות נתונים מצד גורמי הביטחון.

## קישורים חיצוניים
* 

## הערות שוליים

קטגוריה:ישראל: ארגונים ממשלתיים
קטגוריה:ביומטריה
קטגוריה:משרד הפנים
באצן

ממוזער|200px|באצנים ברניים מן המאה ה-15
**בָּאצֶן** (בגרמנית: **Batzen**) היה מטבע שהופק בברן שבשווייץ מהמאה ה-15 ועד אמצע המאה ה-19.

## היסטוריה
במקור היה הבאצן מטבע כסף, אך במאה ה-17 הוא הוחלף ב (סגסוגת על בסיס מתכת זולה יותר). במערכת המוניטרית של ברן, הבאצן היה שווה ארבעה .

מבחינה אטימולוגית, קרוב לוודאי שהבאצן נקרא על שם הדוב (Bätz, Batz, Petz) – החיה הסמלית של ברן, שציורה הופיע על המטבעות. לחלופין, ייתכן שמקורו של המונח במילה שפירושה "גוש", כשהכוונה היא לאיכותו הנמוכה של הכסף במטבע. השערות אחרות מציעות את מקור השם כקשור לפועל "batter", שפירושו "לנענע", או שהוא קשור למילה האיטלקית pezzo (פֶּצוֹ)..

המונח "באצן" ככינוי למטבע בעל ערך נמוך התפשט במהרה אל מעבר לברן, ובאצנים הוטבעו בקנטונים שווייצריים אחרים ובמדינות גרמניות דרומיות. עם כניסתו של הפרנק לשימוש ברפובליקה ההלווטית, הפך הבאצן לשווה בערכו לעשירית פרנק, שווה ערך ל-10 ראפנים או סנטיים.

כאשר הונהג הפרנק השווייצרי בשנת 1850 כמטבע משותף לכל הקנטונים השווייצרים, כבר לא נעשה שימוש רשמי במטבע, אך הוא נותר מונח עממי למטבע של 10 ראפנים.

המטבע נזכר, לצד המטבע הלר, בשיר השתייה הגרמני "Ein Heller und ein Batzen".

## קישורים חיצוניים

## הערות שוליים

קטגוריה:מטבעות שיצאו משימוש
קטגוריה:שווייץ: כלכלה
פרס המוזיקה האמריקאית לשיתוף הפעולה של השנה

**[[פרס המוזיקה האמריקאית]] לשיתוף הפעולה של השנה** מוענק מאז שנת 2015.

## זוכים ומועמדים

## שיאני זכיות

## שיאני מועמדויות

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
שיתוף הפעולה של השנה
החברה לחינוך ימי

[ממוזער|הכניסה משרדי החברה לחינוך ימי ב[עכו (2015)]]
**החברה לחינוך ימי** הייתה חברה לתועלת הציבור, הכפופה למשרד התחבורה. החברה הוקמה בשנת 1958 והייתה אחראית על מספר כפרי נוער ובתי ספר הקשורים לחינוך ימי, ובהם בית הספר לקציני ים עכו, מבואות ים וכן בית ספר ימי באשקלון.

משרדי החברה שכנו בעכו. בשנת 2018 תקציב החברה עמד על כ-101,792,000 שקלים ועבדו בה כ-465 איש.

במאי 2022 הוחלט על סגירת החברה לחינוך ימי ביוזמת שרת החינוך יפעת שאשא-ביטון. במסגרת ההחלטה כפרי הנוער הועברו למינהל לחינוך התיישבותי במשרד החינוך.

## ראו גם
* צופי ים

## קישורים חיצוניים
* אתר בית הספר בעכו
* 
* אתר האינטרנט של מבואות ים
* אתר בית הספר באשקלון
* 
* דוד בר-יוסף, '''החברה לחינוך ימי מהכשרה לחיל הים ועד חקלאות ימית''', "בין גלים", מאי 2017, עמ' 58.

## הערות שוליים

קטגוריה:ישראל: חברות לתועלת הציבור
קטגוריה:ישראל: חינוך מקצועי
קטגוריה:ישראל: חברות שהוקמו ב-1958
קרחון רודולף (ארץ ויקטוריה)

**קרחון רודולף** (באנגלית: **Rudolph Glacier**) הוא קרחון יובלי גדול בהרי ויקטורי, באזור חוף בורכגרווינק של ארץ ויקטוריה, שבאנטארקטיקה.

הקרחון זורם לכיוון צפון בין רכס האקרמן ורכס מקלרוי; הקרחון נשפך אל קרחון טרפלגר.

שיא גובהו של הקרחון - בגובה של 1,847 מטרים מעל פני הים.

## היסטוריה
### גילוי ומיפוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1962.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של עימנואל ד. רודולף (Emanuel D. Rudolph), בוטנאי אמריקאי, שהיה מנהל פרויקט לחקר חזזיות, בתחנת האלט, מטעם התוכנית האנטארקטית של ארצות הברית, בשלוש עונות מחקר (קיצים אנטארקטיים) בין השנים 1961–1964; כמו כן רודולף עמד בראש המכון לחקר הקטבים של אוניברסיטת מדינת אוהיו (Ohio State University's Institute of Polar Studies) בין השנים 1969–1973, וראש מחלקת הבוטניקה של האוניברסיטה בין השנים 1978–1987.

## קישורים חיצוניים
* קרחון רודולף באתר הסקר הגאולוגי של ארצות הברית
* קרחון רודולף באתר הגאזט האנטארקטי של ממשלת ניו זילנד
* קרחון רודולף באתר הגאזט הגאוגרפי של ממשלת ניו זילנד
* קרחון רודולף באתר הגאזט האנטארקטי המשווה SCAR של ממשלת אוסטרליה
* מפת אזור קרחון רודולף
* קרחון רודולף באתר mindat

## הערות שוליים

רודולף
רודולף
רודולף
רוטר (כלי עבודה)

**רוּטֶר** (באנגלית: **Router**) הוא כלי עבודה חשמלי המשמש לעיבוד חומר קשיח כגון עץ או פלסטיק.

רוטר משמש לעיבוד וכרסום פנימי וחיצוני בחומר העבודה ויכול לנוע בחופשיות או באמצעות גובל התוחם את מרחב העבודה למניעת חריגה לא רצויה.

הרוטר שונה מהכרסומת בהיותו כלי נייד הנע על גבי משטח העיבוד לעומת הכרסומות שהן בדרך כלל נייחות ומשטח העיבוד נע במגע איתן כדי לעבדו.
250px|ממוזער|שמאל|רוטר

## מבנה הכלי
### ידיות אחיזה
הרוטר בנוי כך שהמנוע והכרסום נמצאים במרכזו של הכלי ומצידיו נמצאות ידית אחיזה אחת או שתיים בהתאם לגודל הכלי. בכלים קטנים (טרימר) לא קיימת ידית אחיזה כלל ואחיזת הכלי נעשית בגופו.

בשל התנועה המהירה של המנוע והרטט שהכלי יוצר בשעת העבודה יש צורך באחיזה יציבה של הכלי באמצעות הידיות ובשימוש במשטח הבסיס ישר וחלק.

### משטח הבסיס
בתחתיתו של הכלי ממוקם משטח הבסיס המשמש לייצוב הכלי על גבי החומר או המשטח הנתון לעיבוד. משטח הבסיס מחורר במרכזו ומתוכו בולט ביט הכרסום.

למשטח הבסיס ישנה אפשרות של עילרוד הקובעת את מידת בליטתו של היחסית של ביט הכרסום ובכך ניתן להתאים את החריטה לעומק הרצוי.

### מנוע
ברוטר מורכב מנוע חשמלי היוצר סיבוב מהיר המניע את ביט הכרסום במהירות גבוהה ואחידה.

### ביט הכרסום
ממוזער|ביטי כרסום רוטר
ביט הכרסום משתנה בהתאם לחומר ולצורת העיבוד הרצויה.

דוגמה לביטים נפוצים המשמשים לכרסום:
* **ביט ישר שבראשו [[מסב כדורי]]** משמש בעיקר לקטימת בליטות של פורמייקה מעבר למשטח העיבוד. המיסב הכדורי יוצר גובל מדויק המותאם לצורת משטח העיבוד.
* **ביט קונוס שבראשו מסב כדורי** משמש ליצירת פאזות בפינת משטח העיבוד במגוון צורות כגון: משולש, "סביבון", כדור ועוד.
* **ביט חודר** משמש ליצירת חריטות מדויקות בתוך עובי משטח העיבוד. ביט חודר יכול להיות במגוון צורות כגון: סיכה, משולש, "סביבון", כדור ועוד. העבודה עם ביט חודר מורכבת ודורשת מיומנות או הסתייעות בגובל המותקן על הכלי.

### גובל
על מנת להשיג תוצאת כרסום מדויקת לחלק מהכלים ניתן לצרף גובל התוחם את העבודה על גבי משטח העבודה.

### מפנה שבבים

בחלק מהרוטרים ישנו רכיב של פינוי שבבים הנעשה באמצעות יניקה או דחיסה של אוויר. פינוי השבבים נעשה כדי לנקות את משטח העבודה ולאפשר דיוק מרבי.

## ראו גם
* כרסומת

## קישורים חיצוניים

* 

קטגוריה:כלי עבודה חשמליים
קטגוריה:מכשירי חשמל ביתיים
קטגוריה:נגרות: כלי עבודה
עסק מסוכן

**עסק מסוכן** (באנגלית: **Skylines**) היא סדרת טלוויזיה גרמנית אשר נוצרה על ידי דניס שאנס ועלתה לשידור לראשונה ב-27 בספטמבר 2019 בנטפליקס. נטפליקס הודיעה על ביטולה של הסדרה לאחר עונת אחת בלבד.

## עלילה

מפיק היפ-הופ מתקבל לחברת תקליטים, אבל החברה הופכת למוקד של תעשיית סמים קטלנית והוא מוצא את עצמו בתוך עולם הפשע המאורגן.

## מדובבים
* אדין האשאנוביץ' - ג'ין.
* מוראטאן מוסלו - קאליפה.
* פרי באומייסטר - שרה.
* אנה הרמן - לילי.
* שאהין ארילמז - סמיר.
* ריצ'י מילר - ריימונד.
* ארדל יילדיז - ארדאן.
* ליסה מריה פוטהוף - סלין.
* סלבקו פופדיק - דיאן.
* קרול שולר - זילאן.
* דסטין ג'רום שאנס - מנואל.
* זייגון דמירוב - פזו.
* קרלו ליובק - מירו.
* סשה נתן - הוקי.

## פרקים

## קישורים חיצוניים

## הערות שוליים

קטגוריה:סדרות טלוויזיה גרמניות
קטגוריה:סדרות דרמה גרמניות
קטגוריה:סדרות טלוויזיה גרמניות שעלו לשידור בשנות ה-2010
קטגוריה:נטפליקס: תוכניות וסדרות
קטגוריה:תוכניות טלוויזיה בשפה הגרמנית
Dors, mon amour

"**Dors, mon amour**" (בעברית: "**תישני, אהובה שלי**") הוא שיר שבוצע על ידי הזמר הצרפתי, אנדרה קלאבו. השיר ייצג את צרפת באירוויזיון 1958. השיר נכתב על ידי הוברט גירו והולחן על ידי פייר דלנואה. השיר הושר שלישי בסדר ההופעות, לפני לוקסמבורג ואחרי הולנד.

## רקע
בדומה לשירי התקופה, השיר בוצע בסגנון שאנסון צרפתי. במרכז מילות השיר עומד קלאבו ששר לאהובתו שיר ערש. במהלך זמרתו, קלאבו מהרהר על אהבתם ועל עוצמת הליל.

## באירוויזיון
ב-12 במרץ 1958, השיר בוצע על ידי קלאבו באירוויזיון. השיר זכה במקום הראשון עם 27 נקודות. זה היה הניצחון הראשון של צרפת באירוויזיון.

### נקודות שהוענקו לצרפת

## קישורים חיצוניים

## הערות שוליים

קטגוריה:שירי אירוויזיון 1958
קטגוריה:שירי צרפת באירוויזיון
קטגוריה:שירים שזכו באירוויזיון
קטגוריה:שירים בצרפתית
קטגוריה:שירי ערש
קטגוריה:שירי אהבה
טאטי גבריאל

**טטיאנה גבריאל הובסון** (באנגלית: **Tatiana Gabrielle Hobson**; נולדה ב-25 בינואר 1996), הידועה בשם הבמה **טאטי גבריאל**, היא שחקנית קולנוע וטלוויזיה אמריקאית, אשר מוכרת בשל השתתפותה בסדרות "המאה", "הרפתקאותיה המצמררות של סברינה" ו״את״.

## ביוגרפיה
הובסון נולדה ב-25 בינואר 1996 בסן פרנסיסקו, קליפורניה וגדלה על ידי אמה הקוריאנית-אמריקאית.

בגיל שלוש החלה גבריאל לדגמן, ובגיל חמש דגמנה עבור חנויות הכלבו מייסיס ונורדסטרום.

בחטיבת הביניים התקבלה גבריאל למגמת התיאטרון של בית הספר אוקלנד לאמנויות. בתקופת לימודיה הופיעה וביימה גבריאל כמה הפקות ובהמשך קיבלה פרסים רבים בפסטיבלי תיאטרון שונים כולל בפסטיבל הפרינג' באדינבורו בסקוטלנד. לאחר התיכון עברה להתגורר באטלנטה, ג'ורג'יה. היא סיימה תואר ראשון במכללת ספלמן, שם למדה דרמה וצרפתית.

## קריירה
קרדיט המשחק הראשון של גבריאל היה בשם טטיאנה הובסון. היא שיחקה בשם זה בסרט הקצר "To Stay the Sword" בשנת 2014.

בשנת 2015, גבריאל עברה ללוס אנג'לס. היא כיכבה בסרט הקצר "Tatterdemalion" משנת 2015 ובסרט הטלוויזיה "Just Jenna" משנת 2016.

הקרדיט הראשון שלה כטאטי גבריאל הגיע בשנת 2016 על תפקיד אורח כווקי ג'קי בפרק "Tightrope of Doom" בסדרה הקומית של ערוץ דיסני, "קייסי אנדרקאבר". מאוחר יותר באותה שנה, היא שיחקה גם בסדרה "משפחת רעם" של ניקלודיאון.

בשנת 2017, קיבלה גבריאל את תפקידה הגדול הראשון של גאיה בסדרת הדרמה האפוקליפטית "100". באותה שנה הופיעה בפרק מתוך בסדרת האנתולוגיה "Dimension 404", שם גילמה את אחותה של אמנדה. גבריאל דיבבה את דמותה של אדי בסרט האנימציה "אימוג'י" משנת 2017. היא שיחקה בסדרה "מפחיד כזה" ודיבבה בסדרת האנימציה "טרנטולה".

במרץ 2018 לוהקה גבריאל לתפקיד של פרודנס בסדרה המקורית של נטפליקס, "הרפתקאותיה המצמררות של סברינה".

במרץ 2020 היא לוהקה לתפקיד לא ידוע בסרט "מחוץ למפה" שעתיד לצאת. באותה שנה היא לוהקה לתפקיד ראשי בעונה השלישית של סדרת המתח הפסיכולוגית של נטפליקס "את" לתפקיד של מריאן.

בשנת 2022 שיחקה בסרט הקולנוע אנצ'רטד.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:דוגמניות אמריקאיות
קטגוריה:דוגמנים אמריקאים
קטגוריה:דוגמניות ילדות
קטגוריה:בוגרי מכללת ספלמן
קטגוריה:ערוץ דיסני: שחקנים ומנחים
קטגוריה:אמריקאים ממוצא דרום קוריאני
קטגוריה:פורבס 30Under30
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
אחמד קוואם

**אחמד קוואם** (בפרסית: **احمد قوام**; 2 בינואר 1873 – 23 ביולי 1955) ידוע גם בתור **קוואם אל-סולטאנה** (בפרסית: **قوام السلطنه**) היה מדינאי ופוליטיקאי איראני חבר המג'לס (הפרלמנט האיראני) ששירת בתור ראש ממשלת איראן במהלך 5 קדנציות לא רציפות. במהלך פעילותו הפוליטית היה קוואם מקורב לרזא ח'אן ומוחמד רזא שאה פהלווי, שליטי שושלת פהלווי.

## קורות חייו
אחמד קוואם נולד למשפחה עשירה ממוצא אזרי שהייתה בעלת השפעה בחצר המלוכה של נאסר א-דין שאה קאג'אר. קוואם נכנס לחצרו של מוזפר א-דין שאה קאג'אר כסופר ורשם מלכותי בשנת 1898. לאחר המהפכה החוקתית בפרס הפך קוואם להיות חבר במג'לס (הפרלמנט האיראני). הוא עלה לתפקיד שר המשפטים בשנת 1909 והיה לשר הפנים בשנה שלאחר מכן. בשנת 1918 הוא מונה למושל ח'וראסאן (כיום המחוזות ח'וראסאן רזאווי, צפון ח'וראסאן ודרום ח'וראסאן) במהלך אירועי רעב גדול שנוצר כתוצאה מבצורת ובמהלך שלוש התפרצויות השפעת הספרדית.

### ראשות הממשלה
לאחר ההפיכה האיראנית של 1921 הפך לראש ממשלת פרס במשטרו הצבאי של רזא ח'אן. בינואר 1922 ירש אותו חסן פירניא אך קוואם שב לתפקידו ביוני אותה שנה. אולם בשנת 1923 הואשם קוואם כי תכנן קשר נגד חייו של אחמד שאה קאג'אר, השאה של השושלת הקאג'ארית, והוגלה עד 1928, כאשר עלה לשלטון רזא שאה פהלווי בראש שושלת מלוכנית חדשה.

לאחר הפלישה הבריטית-סובייטית לאיראן קוואם שירת בפעם השלישית בתפקיד ראש הממשלה בשנת 1942 בתקופת שלטונו המוקדם של מוחמד רזא שאה פהלווי, אך התפטר מתפקידו שנה לאחר פרעות המחסור בלחם בטהראן. קוואם הוחזר לתפקיד בינואר 1946, והצליח להביא לנסיגת הכוחות הסובייטים מאזור אזרבייג'ן האיראנית (מחוזות מערב אזרבייג'ן ומזרח אזרבייג'ן) שבצפון מערב איראן והיה מרכזי בסיומו של משבר איראן של 1946 והקמת חברת הנפט סובייטית-איראנית. הזכויות הסובייטיות שהוצעו על חברת הנפט החדשה הביאו התנגדות מצד המג'לס והצעת החוק להקמת החברה לא עברה עקב מחסור בתמיכה שמאוחר יותר הביא להדחתו של קוואם.

קוואם עזב את איראן בשנת 1947 אך חזר לביתו ולתפקיד ראש ממשלה בפעם החמישית והאחרונה בשנת 1952 במינוי השאה ובעודו בן 80 ובריאותו חלשה. שוב היה תפקידו במשרדו קצר מועד. השאה, שנמצא בסכסוך עמוק עם המנהיג הלאומני מוחמד מוסאדק - אותו החליף קוואם כראש ממשלה - מנע מקוואם את הכוחות הצבאיים הדרושים לביטול הפרעות שפרצו בבירה בעקבות התפטרותו של ראש הממשלה לשעבר. קוואם עצמו התפטר אחרי ארבעה ימים בלבד בתפקיד, ומוסאדק חזר לראשות הממשלה ונותר בתפקידו עד לההפיכה באיראן של 1953. קוואם נעצר והוצא צו להחרמת רכושו. אולם הוא לא הועמד למשפט ובשנת 1954 בוטל הצו.

שנה מאוחר יותר, בזקנתו (בן 82) נפטר אחמד קוואם בביתו בטהראן.

## ראו גם
* משבר איראן (1946)
* מוחמד מוסאדק
* ההפיכה באיראן (1953)

## קישורים חיצוניים

* 
* 

קטגוריה:פוליטיקאים איראנים
קטגוריה:אזרים
קטגוריה:ראשי ממשלת איראן
קטגוריה:ילידי 1873
קטגוריה:נפטרים ב-1955
זרת

**זרת** היא האצבע הקיצונית בכף יד של אדם. היא ממוקמת סמוך לאצבע קמיצה. הזרת היא האצבע הקצרה מבין האצבעות.

## מקור השם

השם 'זרת' מופיע בתלמוד במסכת מנחות . מקור השם הוא ממידת ה'זרת', מידה מקראית, הנזכרת בתורה בפרשת ויקהל, לשער בה את מידות החושן: .

## שימושים
ממוזער|מנהג ילדים לשלב את אצבעות הזרת לאחר מריבה
* בהלכה, משמשת הזרת לשער בה את מידת ה'זרת'.
* מנהג נפוץ בקרב ילדים, לאחר מריבה, לשלב את אצבעות הזרת זו בזו במעין שבועת זרת תוך כדי אמירת מילות פיוס 'שולם שולם לעולם ברוגז ברוגז אף פעם'.
* בשפת הסימנים הישראלית משמשת הזרת על מנת לסמן את האות י' מהאלפבית העברי.
* בעת הגבהת ספר תורה נוהגים רבים להצביע לעבר הכתב עם אצבע הזרת ולנשקה לאחר מכן.

## קישורים חיצוניים

* חיווי בזרת בשעת הגבהת הספר תורה, בפורום אוצר החכמה

## הערות שוליים

קטגוריה:אצבעות
חוסה לואיס מוראלס

**חוסה לואיס מוראלס נוגאלס** (בספרדית: **José Luis Morales Nogales**; נולד ב-23 ביולי 1987) הוא כדורגלן ספרדי המשחק בעמדות הקיצוני והחלוץ בלבאנטה. מוראלס פרח בגיל מאוחר, והגיע ללה ליגה רק בגיל 27, עם לבאנטה, בה בילה את רוב הקריירה שלו. למוראלס מעל 311 הופעות במדיה, בהן כבש 69 שערים.

## קריירת מועדונים
מוראלס, יליד מדריד, שיחק כדורגל חובבני עוד בשנות ה-20 לחייו בקבוצות פרלה ופואנלברדה, במדיה כבש 20 שערים וסיים עמה במקום השמיני בליגה הרביעית.

ב-1 ביולי 2011 הצטרף ללבאנטה ב'. ב-17 באפריל 2013 חתם לשנתיים בקבוצה הבכירה של המועדון.

מוראלס הושאל לאייבר מליגת המשנה ב-30 ביולי 2013.

הוא שיחק את משחקו הראשון ככדורגלן מקצועי ב־18 באוגוסט בניצחון 2–1 על ריאל חאאן. הוא כבש את השער הראשון שלו ב־27 באוקטובר, בניצחון 2–0 על ברצלונה אתלטיק, וסייע לקבוצה להעפיל ללה ליגה לראשונה בתולדותיה.

לאחר שחזר ללבאנטה, הוא ערך את הופעת הבכורה שלו בלה ליגה ב־30 באוגוסט 2014 בהפסד 3–0 לאתלטיק בילבאו. הוא כבש את השער הראשון שלו בלה ליגה ב־4 באוקטובר, בתיקו 3–3 נגד קבוצתו לשעבר, אייבר.

בעונת 2020/21 בישל מוראלס 13 שערים, ובנוסף ביסס את עצמו כמלך השערים של לבאנטה בכל הזמנים בליגה הבכירה.

ב-24 ביוני 2022 חתם לשנתיים בויאריאל. ב-13 באוגוסט ערך הופעת בכורה בקבוצה, בניצחון 0–3 על ריאל ואיאדוליד. ב-4 בספטמבר כבש שער ראשון, בניצחון 0–4 על אלצ'ה.

ב-26 בנובמבר 2023 הבקיע שלושער ראשון בקריירה, בניצחון קבוצתו ויאריאל על אוססונה 3-1.

## תארים
;אייבר
* ליגת המשנה בספרד: 2013/14

;לבאנטה
* ליגת המשנה בספרד: 2016/17

## קישורים חיצוניים

## הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני אייבר
קטגוריה:כדורגלני לבאנטה
קטגוריה:מדריד: כדורגלנים
קטגוריה:כדורגלני ויאריאל
קטגוריה:ספרדים שנולדו ב-1987
דיצרטיים

**דיצרטיים** (שם מדעי: Diceratiidae) היא משפחת דגים מסדרת החכאים הקרובים לצרטיים. הם חיים בכל האוקיינוסים באזורים עמוקים. משפחה זו מכילה 2 סוגים.

בני משפחה זו עגולים בצורתם, אך בעלי סנפירים מחודדים בקדמת גופם. לעיתים ראשם נראה כבעל קרניים, נוסף על מלתעותיהם המאיימות מלאות השיניים וה"חכה" שהם מאירים באמצעותה כדי למשוך טרף לפיותיהם. הם טורפים כל דבר הנע סביבם, כולל יצורים הקרובים אליהם בגודלם.

הזכרים במשפחה קטנים בהרבה מהנקבות והם מזדווגים איתן בעודם מוצצים דם מגופן ומתלווים אליהם דרך קבע.

## מיון
*משפחה דיצרטיים (Diceratiidae)
**סוג *Bufoceratias*
***מין *Bufoceratias shaoi*
***מין *Bufoceratias thele*
***מין *Bufoceratias wedli*
**סוג *Diceratias*
***מין *Diceratias bispinosus*
***מין *Diceratias pileatus*
***מין *Diceratias trilobus*

## קישורים חיצוניים

קטגוריה:חכאים
גאווין לת'רווד

**גאווין תומאס לת'רווד** (באנגלית: **Gavin Thomas Leatherwood**; נולד ב-7 ביוני 1994) הוא שחקן קולנוע וטלוויזיה אמריקאי. ידוע בשל תפקידו כניקולס סקראץ' בסדרה "הרפתקאותיה המצמררות של סברינה" של נטפליקס.

## חיים אישיים
לת'רווד נולד ב־7 ביוני 1994 לטום לת'רווד וג'יל ריג'בי בלצר במאווי, הוואי. הוא גדל בקליפורניה ועבר עם משפחתו לאורגון כשהיה בן 18. הוא ממוצא אירי בעיקר, והוא גם ממוצא ספרדי, אנגלי, וולשי ואינדיאני.

בנוסף למשחק, הוא מנגן על מגוון כלי נגינה בין היתר על גיטרה, יוקולילי ופסנתר.

בינואר 2021 השתתף כמושא אהבתה של סברינה קרפנטר בוידאו קליפ לשירה "Skin". 

סינגל הבכורה של לת'רווד "Just For Tonight" שוחרר ב-19 בפברואר 2021. 

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא אירי
קטגוריה:אמריקאים שנולדו ב-1995
גיא בן פורת

**גיא בן פורת** (נולד ב-19 בספטמבר 1967) הוא פרופסור חבר במחלקה לפוליטיקה וממשל באוניברסיטת בן-גוריון בנגב.

## ביוגרפיה
גיא בן פורת נולד וגדל בעומר ולמד בתיכון האזורי אשל הנשיא. בוגר תואר ראשון במדע המדינה ופסיכולוגיה באוניברסיטת תל אביב (1994). את הדוקטורט השלים באוניברסיטת ג'ונס הופקינס בארצות הברית בשנת 2000, ובשנים 2001–2002 היה עמית פוסט-דוקטורט באוניברסיטת לתל אביב.

בשנת 2002 הצטרף לסגל הבכיר של המחלקה לניהול ומדיניות ציבורית אוניברסיטת בן-גוריון בנגב בדרגת מרצה, הועלה לדרגת מרצה בכיר ב־2007 ולדרגת פרופסור חבר ב־2012. בין השנים 2013–2016 שימש כראש המחלקה, ובשנת 2017 עבר למחלקה לפוליטיקה וממשל.

## מחקר וכתיבה
גיא בן פורת הוא המחבר והעורך של ספרים ומאמרים רבים בנושאים של פוליטיקה בישראל ובעולם, תהליכי שלום, דת ומדינה ואתניות, חילון, חילון בישראל ובעולם, רב-תרבותיות ומדיניות ציבורית, יחסי משטרה-מיעוטים, יישוב סכסוכים. בין הספרים שכתב וערך:
* בן פורת גיא וגופר אורי, **שיטור בחברה משוסעת**, הוצאת פרדס, 2013.
* בן פורת גיא, זאב שביט ואורנה ששון-לוי (עורכים), **מראי מקום: זהויות משתנות ומיקומים חברתיים בישראל**, הוצאת מכון ון ליר והוצאת הקיבוץ המאוחד, 2014.
* בן פורת גיא, **הלכה למעשה: חילונו של המרחב הציבורי בישראל**, הוצאת פרדס, 2016.
* בן פורת גיא, בשיר בשיר, ויוסי יונה (עורכים), **מדיניות ציבורית ורב תרבותיות**, הוצאת מכון ון ליר והקיבוץ המאוחד, 2016.
* יאיר יאסן וגיא בן פורת, **חשודים מיידיים - מיעוטים, משטרה ואזרחות בישראל**, הוצאת למדא - האוניברסיטה הפתוחה, ספטמבר 2024

* Guy Ben-Porat, 2006, **Global Liberalism, Local Populism: peace and conflict in Israel/Palestine and Northen Irland**, Syracuse University Press. זוכה פרס מכון פרנקפורט לחקר השלום (PRIF).
* Guy Ben-Porat, Shlomo Mizrachi, Arye Naor and Erez Tzfadia, 2008, **Israel Since 1980**, Cambridge University Press.
* Guy Ben-Porat, 2013, **Between State and Synagogue: The Secularization of Modern Israel**, Cambridge University Press
זוכה פרס שפירא לספר הטוב ביותר לשנת 2013 של האגודה ללימודי ישראל (Association for Israel Studies) והאגודה הישראלית למדע המדינה.

## חיים אישיים
גיא הוא בנו של פרופסור אמריטוס אמיר בן פורת. הוא נשוי לנטע, אב לשתי בנות, ומתגורר בלהבים.

## קישורים חיצוניים
* מאמרי גיא בן פורת, באתר "העוקץ"
* 
* קורות החיים של גיא בן פורת באתר אוניברסיטת בן-גוריון
* 
* 
* 
* 

## הערות שוליים

קטגוריה:חוקרי מדע המדינה ישראלים
קטגוריה:בוגרי תיכון אזורי אשל הנשיא
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת ג'ונס הופקינס
קטגוריה:זוכי פרס שפירא בלימודי ישראל
קטגוריה:סגל אוניברסיטת בן-גוריון בנגב: פוליטיקה וממשל
קטגוריה:ישראלים שנולדו ב-1967
הרפתקה של חבר מושלם

**הרפתקה של חבר מושלם** (באנגלית: **Rowley Jefferson's Awesome Friendly Adventure**) הוא ספר בסדרת הספרים "יומנו של חנון" שכתב הסופר האמריקאי ג'ף קיני. זהו ספר המשך לספין אוף "יומנו של חבר מושלם", שבו הדמות הראשית אינה גרג הפלי אלא חברו הטוב ביותר, ראולי ג'פרסון, הספר יצא לאור באנגלית ובעברית באוגוסט 2020.

## תקציר עלילה
הספר מחולק לשני חלקים. באחד מסופר מה גרג הפלי חושב על הספר, ובשני מסופר על הרפתקאותיו של רונלד האמיץ שיצא למסע להציל את אימו, שנחטפה בידי המכשף הלבן. בדרך רונלד פוגש המון דמויות שמצטרפות אליו למסע.

## דמויות
* **ראולי ג'פרסון** – כותב הספר, חברו הטוב ביותר של גרג הפלי, רונלד מבוסס עליו.
* **גרג הפלי** – המייעץ של ראולי, לא אוהב כמעט אף אחת מהדמויות בספר חוץ מגארג. גארג מבוסס עליו.
* **רונלד האמיץ** – הגיבור הראשי של הספר, מבוסס על ראולי. יוצא למסע להציל את אימו.
* **גארג הברברי** – חברו הטוב ביותר של רונלד, מצטרף אליו למסע. מבוסס על גרג.
* **המכשף הלבן/ סנטה קלאוס** – כביכול הנבל הראשי של הספר. בסוף מתברר שהקוסם חד העין הפליל אותו. אחיו של הקוסם חד העין.
* **הקוסם חד העין** – שיקר לרונלד ואמר לו שאימו נחטפה בידי המכשף הלבן. הוא כביכול מצטרף לרונלד למסע על מנת להרוג אותו.
* **שיוואנה** – אלפית ציידת, עובדת בשביל המכשף הלבן/ סנטה קלאוס. בת זוגו של הערפד.
* **הערפד** – בילדותתו ננשך בידי ערפד ואיש זאב והוא סובל מזה. מצטרף לרונלד במסעו. בן זוגה של שיוואנה.
* **סטיב** – חצי איש חצי פרה. גרג שונא אותו.
* **שרלוק הולמס** – ניסה לעזור לרונלד לנצח את מדוזה. מצטרף לרונלד במסעו. מבוסס על דמות בעלת שם זהה מהספר "שרלוק הולמס".
* **ימינוש** – היד הטובה, נהרגה בידי גייזר של לבה.
* **שמאליתוש** – היד הרעה, הקוסם חד העין שולט בה.

## הערות שוליים

קטגוריה:יומנו של חנון
קטגוריה:יומנו של חבר מושלם
נמשהן

**נמשהן** (בהונגרית: **Nemeshany**) הוא כפר במחוז וספרם שבמרכז הונגריה.
כמו יישובים רבים באירופה גם בנמשהן מספר התושבים נמצא בירידה. כך, בשנת 1990 היה מספר התושבים 431 ובשנת 2020 רק 346 תושבים.

שמו הוזכר במסמכים משנת 1230. הכפר הוקם על ידי מיזוג שני כפרים קטנים בתקופת הכיבוש הטורקי.

## יהודי נמשהן
בנמשהן חיו יהודים בתקופות זמן שונות. חלק מהיהודים ילידי הכפר נרצחו בשואה. 

## קישורים חיצוניים

*  

## הערות שוליים

קטגוריה:הונגריה: כפרים
קרל מיכאל היידר

**קרל מיכאל היידר** (גרמנית: **Karl Michael Haider**; 1846 – 1912) היה צייר נוף ודיוקנאות בוואריים.

## ביוגרפיה

### ראשית חייו
היידר נולד ב-6 בפברואר 1846 במינכן, בנו של מקס היידר (1807–1873), יערן מאנזינג, ואשתו תרז פסלר (1811–1893). הוא הכיר את האמנות בעזרת אביו, שהיה גם קריקטוריסט, ולימד אותו להתבונן וביצוע איתו רישום במהלך טיולים ביער.

היידר למד בבית ספר תיכון לאמנויות במינכן. בזמן שהיה בבית הספר הוא פיתח את העניין שלו להיות צייר. לאחר מכן הוא נכנס לבית ספר פרטי לציור, ובהמלצת מוריו, למד באקדמיה המלכותית לאמנויות במינכן. בתקופת האקדמיה הוא התיידד והושפע מהנס תומה וילהלם לייבל. הוא הצטרף לחוג האמנותי סביב לייבל. היידר התעניין במיוחד בעבודותיהם של אמני המאה ה-15 וה-16 של אלברכט אלטדורפר הגרמני והנס הולביין האב, ואת ההולנדי יאן ואן אייק, ואן דר וויידן.

### קריירה
כשהיידר בן 29 נסע לפירנצה שם העתיק והכין חיתוכי עץ של הציירים הוותיקים. שם פגש את הצייר הסימבוליסטי ארנולד בוקלין שהזמין אותו לווילה הטוסקנית שלו. שני הציירים התיידדו אף שלעיתים היו להם דעות מנוגדות באמנות.

בתחילת הקיץ של שנת 1876 חזר היידר למינכן שם הפך לצייר עצמאי, אם כי ללא הצלחה. מוזיאונים וגלריות דחו את ציוריו ורק הזמנות פרטיות מעטות הבטיחו לו פרנסה צנועה, אולם מבקרו אדולף באיירסדורפר העריך את עבודתו. כשהיה בחובות כבדים, קיבל עזרה מחוג החברים של לייבל, במיוחד מהאנס תומה.

בשנת 1894, באמצעות השתדלות מהאקדמיה, הוענקה להיידר קצבת מדינה קטנה, שלאחריה עלה המוניטין האמנותי שלו והצלחתו הכספית. בשנת 1897 הוענק לציורו "ערב סתיו" מדליית זהב בתערוכה הבינלאומית במינכן. בשנים שלאחר מכן יצא היידר לנסיעות לימוד קצרות לאוסטריה, הונגריה ואיטליה. ההשפעה של נסיעות אלה באה לידי ביטוי בציוריו, ובמיוחד בנופים.

היידר הציג שלושה ציורים כחבר בהתאחדות האמנים הגרמנים, בתערוכה בשנת 1904, שאורגנה על ידי הזצסיון במינכן. הזצסיון במינכן ארגנה את תערוכת ציוריו של היידר ביום הולדתו בשנת 1911. הוא זכה בתואר של אוניברסיטת ברסלאו.

## חיים אישיים
בשנת 1874 התחתן היידר עם קתרינה, אחיינית הפסל פרידריך ברוגר. נולדו להם שתי בנות ובן, הצייר הוברט היידר (1879–1971). קתרינה נפטרה בשנת 1882. היידר לא יכול היה לגייס כסף עבור ההלוויה שמומנה על ידי הצייר פרנץ פון לנבאך.

הנישואים השניים של היידר היו לארנסטין שוורץ בשנת 1890, באותה שנה נולד בנם ארנסט (נפטר בשנת 1988). בשנת 1896 התיישבה המשפחה בשליארזי, שם נפטר היידר ב-8 באוקטובר 1912, בן 66.

קברו תוכנן על ידי הפסל הרמן לאנג. רחוב בשליזרי נקרא על שמו.

## גלריה

File:Karl Haider - Das Ostertal mit dem Kienberghorn.jpg|נוף הררי

File:Karl Haider - Der neue Stutzen.jpg|חבורה בפאב

File:Karl Haider - Elise Greinwald.jpg|אליז גרינוולד

File:Karl Haider Mädchen mit Blumenstrauss.jpg|נערה עם פרחים


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1846
קטגוריה:גרמנים שנפטרו ב-1912
אנריקה פורטה

**אנריקה פורטה** (בספרדית: **Enrique Porta**; 17 בדצמבר 1944) הוא כדורגלן עבר ספרדי, ששיחק בעמדת החלוץ.

## ביוגרפיה
פורטה נולד בעירייה וילאנואבה גאז'גו שליד העיר סרגוסה. הוא החל את הקריירה בקבוצות מקומיות כדי לעבור לקבוצת הנוער של ריאל סרגוסה. בתחילת הדרך הרשמית עם וסקה בעונת 1967/68 כבש 34 שערים בסגונדה דיוויסון ב'. לאחר אותו קמפיין חתם פורטה בגרנדה מהלה ליגה, חתימה שהייתה חשובה עבור וסקה מכיוון שבזכותה יכלה כלכלית לבצע עבודות במגרש הכדורגל הקרוב והחדש צ'רו דה סן חורחה. בסופו של דבר יעלה שם בעתיד אצטדיונה הנוכחי של הקבוצה, האסטדיו אל אלקוראס.

פורטה התחיל ברגל שמאל את דרכו עם גרנדה כשבעונתו הראשונה נאלץ לשחק בהגנה ורק ב-5 משחקים. בעונת 1969/70 המאמן נסטור רוסי העבירו לקבוצה השנייה, אף על פי שהיה כבר בן 26. עונה אחר כך חזר לראשונה אך עדיין לא שיחק בקביעות, וכל זה השתנה בעונת 1971/72 בה כבש 20 שערים בליגה וזכה בתואר הפיצ'יצ'י. אף על פי שעורר עניין במועדונים הגדולים ריאל מדריד וברצלונה, פורטה נשאר בה עד 1975. לאחר מכן חזר למולדתו באראגון כדי לשחק בריאל סרגוסה לשתי עונות עד שפרש.

משנת 1997 אצטדיון הכדורגל העירוני של מקום הולדתו, וילאנואבה דה גאז'גו, נקרא על שמו. מתחם זה הוחלף ב-2008 במבנה חדש, אם כי השם נשמר על אנריקה פורטה.

## קישורים חיצוניים

קטגוריה:כדורגלני וסקה
קטגוריה:כדורגלני גרנדה
קטגוריה:כדורגלני ריאל סרגוסה
קטגוריה:כדורגלנים ספרדים
קטגוריה:ספרדים שנולדו ב-1944
אוניברסיטת טורו

**אוניברסיטת טורו** (באנגלית: **Touro University**) היא אוניברסיטה יהודית פרטית בניו יורק. בעבר נקראה "**טורו קולג**'".
## היסטוריה
האוניברסיטה הוקמה על ידי הרב ברנרד לנדר בשנת 1971 ונקראת על שמו של הרב דוד יוסף טורו ובנו, איש העסקים האמריקאי יהודה טורא. היא חלק מ"טורו מערכת המכללות ואוניברסיטאות". משימתה כוללת התמקדות ב"העברת והנצחת המורשת היהודית".

במכללה כ-7,000 סטודנטים לתואר ראשון, עם צוות הוראה של 1,335, מתוכם למעלה משליש במשרה מלאה. יש בה כ -4,000 סטודנטים לתארים מתקדמים. כ-70% מבוגרי התואר הראשון וכמעט 80% מהסטודנטים לתארים מתקדמים הם נשים. בקרב סטודנטים לתואר ראשון, כ-4% הם אסייתים, 15% הם שחורים, 8% היספנים ו-64% לבנים. שיעור המסיימים תואר ארבע-שנתי הוא 46%.

בעבר פעלה שלוחה של האוניברסיטה בישראל שהפכה ב-2004 למכון לנדר שהוכר רשמית כמוסד להשכלה גבוהה בישראל אך נסגר ב-2014.

## קישורים חיצוניים

* 

* 
* [אנציקלופדית [דוד תדהר] לחלוצי הישוב ובוניו בשלמותה במהדורת אינטרנט] באתר אוניברסיטת טורו

## הערות שוליים

קטגוריה:מוסדות תורניים אקדמיים
טורו
טיבאדר מיצגר

**טיבאדר מיצגר** (בהונגרית: **Mitzger Tivadar**; מרצאלי, 10 באפריל 1869 – בודפשט, 10 במרץ 1936) היה רופא, ומחזאי הונגרי. אחיו של אימרה מיצגר.

## ביוגרפיה
טיבאדר מיצגר נולד במשפחה יהודית כבנם של מיקשה מיצגר, רופא ושל צציליה קוהן. הוא סיים את בית הספר התיכון בקאפושוואר ובסומבטהיי ואת לימודיו באוניברסיטה בגראץ, שבה קיבל תואר דוקטור לרפואה בשנת 1893. לאחר מכן ביקר באוניברסיטאות בולטות ובמכונים רפואיים בחו"ל, כולל פריז, ברלין, לינדוויזה (Lindewiese), וריסהופן (Wörishofen), בלד ובמקומות נוספים. בשנת 1896 הקים את המכון הרפואי ל"הידרו-אלקטרותרפיה" הראשון בהונגריה בבודפשט, שאליו הגיעו גם זרים מחו"ל לטיפול רפואי. ב-13 בפברואר 1922, בבודפשט הוא התחתן עם אנה מריה גרסטנר, בתם של קארוי גרסטנר ומריה רוּף, שהייתה צעירה ממנה ב-24 שנים. הם התגרשו בשנת 1925. ב-29 בינואר 1935, נשא לאישה את אנה מולנאר, בתם של פטר מולנאר ומריה קלמן. היא הייתה צעירה ממנו ב-37 שנים. טיבאדר מיצגר נפטר שנה לאחר מכן ב-10 במרץ 1936.

## עבודותיו
* שיטת ריפוי קטפורזית (Electrophoretic deposition). טיפול במחלות עצבים ומין. בודפשט, 1898.
* חטאים בחיי המין של הנוער והשפעותיהם בגיל הבגרות. בודפשט, 1910.
* המשמעות החברתית של הזנות. בודפשט, 1902.
* חולי תאווה. בודפשט, 1902.
* "הכל מצליח לו". קומדיה בשתי מערכות. הוצג בחודש אוגוסט 1890 במרצאלי, עם להקת ארפאד באלוג.

## לקריאה נוספת
* יוז'ף סיניאי: חייהם ויצירותיהם של סופרים הונגרים.
* אלפרד פשטי, שנתון הרופאים ההונגרים. 1899
* לקסיקון אמנות הבמה הונגרי
* סומוג' הליקון. לקסיקון של משוררים, סופרים ואמנים ממחוז שומוג'. 1928.

## הערות שוליים

קטגוריה:רופאים יהודים הונגרים
קטגוריה:מחזאים יהודים הונגרים
קטגוריה:מרצאלי: אישים
קטגוריה:הונגרים שנולדו ב-1869
קטגוריה:הונגרים שנפטרו ב-1936
קיה בונגו

**קיה בונגו** (באנגלית: **Kia Bongo**) הם מסחריות וטנדרים אשר מיוצרים במספר תצורות מתוצרת יצרנית הרכב הדרום קוריאנית **[[קיה]]** משנת 1980.

בנוסף דגמי "קיה בונגו" מיוצרים / יוצרו בארצות הבאות: אקוודור על ידי **Automóviles de Ecuador** , באורוגוואי על ידי **Nordex Uruguay** , באלג'יריה על ידי **GLOVIZ**, בפקיסטן על ידי יצרנית הרכב **Kia Lucky Motors**  (שם רשמי: "Kia Lucky Motors Pakistan"), חברה בשותפות joint venture בין קיה ו-"Yunus Brothers Group", ברפובליקת הפיליפינים בין השנים 2000–2010 על ידי **Columbian Autocar Corporation (CAC)** ומשנת 2019 על ידי **Ayala Corporation**  ובווייטנאם על ידי **THACO KIA**  (שם רשמי: "Truong Hai Auto Corporation").

## דורות "קיה בונגו"
* דור ראשון – יוצר בין השנים 1980–1994.
* דור שני – יוצר בין השנים 1990–1997.
* דור שלישי – יוצר בין השנים 1997–2004 (בשנת 2000 עבר הדגם מתיחת פנים).
* דור רביעי – מיוצר משנת 2005 (בשנת 2014 עבר הדגם מתיחת פנים.)

## "קיה בונגו"
* תצורות מסחריות במגוון דגמים, טנדרים במגוון דגמים (דור ראשון – קבינה קונבנציונלית 2 מושבים, מדור שני 2 סוגי קבינה: קונבנציונלית, וכפולה), מיניוואן.
* דגמי "קיה בונגו" היו דגמי המכוניות הראשונות של "קיה" שיוצאו לאירופה ואמריקה הדרומית.
* סוגי הנעה: 4x2, הנעה כפולה 4x4.

## גלריה

קובץ:20110611 kia bongo 1.jpg | "קיה בונגו", דור ראשון
קובץ:2013080207 Kia Bongo.png | "קיה בונגו", דור ראשון - טנדר דאבל קבינה
קובץ:Kia Bongo Nine 01.JPG | "קיה בונגו", דור ראשון
קובץ:1980년대 서울소방 119구급대원 활동사진7.jpg | "קיה בונגו" שנת 1980 - אמבולנס
קובץ:2003년 5월 26일 종로소방서 119구급차.jpg | "קיה בונגו", דור שני, שנת 2003
קובץ:Kia K2700II.jpg | "קיה בונגו K2700II"
קובץ:Kia K2700 B9416DH in Bandung 20110915.jpg | "קיה בונגו K2700"
קובץ:2013080208 Kia Bongo.png | "קיה בונגו", דור שני
קובץ:Kia Bongo Frontier.jpg | "קיה בונגו J2", דור שני
קובץ:Kia Hi Besta panel van, Turkey.jpg | דגם "Kia Hi Besta", דור שני
קובץ:Kia Bongo III (Samsung Transportation Museum).jpg | "קיה בונגו" - מיניבוס דור שלישי
קובץ:Kia Bongo3 Gangnam Driving.JPG | "קיה בונגו", דור שלישי
קובץ:20120112 kia bongo3 01.jpg | "קיה בונגו", דור שלישי
קובץ:20120112 kia bongo3 02.jpg | "קיה בונגו", דור שלישי
קובץ:Kia Travello III.jpg | "קיה בונגו", דור שלישי - מבט לתא הנהג ולוח מחוונים


## ראו גם
* קיה

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מכוניות מסחריות
קטגוריה:טנדרים
קטגוריה:מיניבוסים
קטגוריה:כלי רכב המיוצרים בקוריאה הדרומית
קטגוריה:כלי רכב המיוצרים באורוגוואי
קטגוריה:כלי רכב המורכבים באקוודור
קטגוריה:כלי רכב המיוצרים באלג'יריה
קטגוריה:כלי רכב המיוצרים בפקיסטן
קטגוריה:כלי רכב המורכבים בווייטנאם
קטגוריה:כלי רכב המיוצרים בפיליפינים
קטגוריה:כלי רכב שהושקו ב-1980
בונגו
ליגת העל הגינאית

**ליגת העל הגינאית** (בצרפתית: **Guinée Championnat National**, נקראת גם **Ligue 1 Pro**), היא ליגת הכדורגל הבכירה בגינאה, שהוקמה בשנת 1965, ומשתתפות בה נכון ל-2025, 14 קבוצות.

הליגה התחילה לפני עצמאות גינאה בשנת 1937, והאלופה הראשונה הלא רשמית הייתה קבוצת ז'אן דארק, והתקיימה תחת שלטון גינאה הצרפתית עד 1957, שנה לאחר מכן קיבלה גינאה עצמאותה מצרפת, והליגה התחילה באופן רשמי ב-1965.

הליגה מנוהלת על ידי פדרציית הכדורגל הגינאית אשר כפופה לקונפדרציית הכדורגל של אפריקה (CAF).

בהתאם לדירוג של CAF הליגה נמצאת במקום ה-15 ביבשת.

קבוצת אורויה היא הקבוצה המצליחה ביותר בגינאה, עם 21 זכיות באליפות הליגה. 

## מתכונת הליגה
נכון לעונת 2025/2026, בליגה 14 קבוצות, כאשר הקבוצה המסיימת במקום הראשון מעפילה למוקדמות ליגת האלופות האפריקאית, והקבוצה שמסיימת במקום השלישי מעפילה לגביע הקונפדרציה האפריקאי. הקבוצות בתחתית הליגה (מקומות 13 ו-14) יורדות ללגת משנה.

על ניצחון מוענקות שלוש ניקודות ועל תיקו נקודה בודדת.

העונה מתחליה בדצמבר ומסתיימת ביוני.

## הזוכות באליפות הליגה
* קבוצה המסומנת ב**כתב מודגש** זכתה בקופ נסיונל דה גינאה באותה העונה והשלימה דאבל מקומי.

## טבלת אליפויות

## קישורים חיצוניים
* 
* נתונים מאתר rsssf
* נתונים מאתר globalsport
* נתונים מאתר soccerway

גינאה
קטגוריה:גינאה: כדורגל
מיהאי מרצאלי

הרב **מיהאי מרצאלי** (במקור **מורגנשטרן**, בהונגרית: **Marczali Mihály**; וארושסלונאק (בגרמנית: **Stadtschlaining**; יוני 1824 – מרצאלי, 5 באוקטובר 1889) היה רב, אביהם של ההיסטוריון הנריק מרצאלי והרופא פאל מרצאלי וסבא רבא של ההיסטוריון הספרותי אישטוואן מאי.

## ביוגרפיה
אבותיו מצד אביו וגם מצד אימו היו רבנים במשך חמישה דורות. בילדותו למד מאביו, שהיה תלמודיסט מפורסם, ואחר כך למד בישיבה במטרסבורג ובברטיסלבה. בברטיסלבה פגש והכיר גם סופרים חילוניים. בגיל עשרים נסע לעיר פאפה וסיים בארבע שנים את הגימנסיה. לאחר מכן הפך לסטודנט באוניברסיטת פראג. משם הוזמן למרצאלי כרב בשנת 1852, שם עבד למען הקהילה והיה תומך המפלגה הפרוגרסיבית. הוא היה גם נציג בולט בקונגרס היהודי הלאומי בשנת 1868. שינה את שם משפחתו ממורגנשטרן למרצאלי בשנת 1875. הוא נפטר ב-5 באוקטובר 1889, בשנה ה-37 לפעילותו כרב במרצאלי, והובא למנוחות אחר הצהריים של ה-7 באוקטובר 1889 בבית הקברות היהודי במרצאלי. אשתו הייתה רוזליה פרייר, ילידת גיור, שמתה ב-25 במרץ 1906 בגיל 75.

הרב מיהאי מרצאלי כתב מאמרים עבור כתבי העת "היהודי ההונגרי", "בן חנניה" של פשט, "הידיעון היהודי" (1868-1870) ולכמה עיתונים זרים.

## עבודותיו
* Beruf, Kampf und Lohn der Rabbiner. Antritts-Rede,Nagykanizsa, 1852.
* נאום אבל לזכרו של הרוזן אישטוון סצ'ני, נג'קניז'ה, 1860.
* נאום בבית הכנסת. נג'קניז'ה, 1869.
* הכבוד האחרון. נאום הספד מעל קברו של הרב שמואל לוי. נג'קניז'ה, 1875.
* המלאך השומר, דרשת שבת. נג'קניז'ה, 1875.
* נאום זיכרון לפרנץ דיאק. נג'קניז'ה, 1876.
* נשקינו נגד הרוצים ברעתנו. בודפשט, 1882.

### בכתב יד
* האבנגליון והתלמוד, בעברית 150 דפים.

## לקריאה נוספת
* יוז'ף סיניאי: חייהם ויצירותיהם של סופרים הונגרי. 1891–1914
* לקסיקון יהודי הונגרי. מיהאי מרצאלי
* יוז'ף בוקור (עורך): מרצאלי, הלקסיקון הגדול של פאלאס. (1893–1897, 1998). 
* שומוג' הליקון. לקסיקון של משוררים, סופרים ואמנים ילידי מחוז שומוג' 1928. עמ' 131.

קטגוריה:רבנים הונגרים
קטגוריה:רבנים נאולוגים
קטגוריה:יהדות נאולוגית
קטגוריה:ילידי 1824
קטגוריה:נפטרים ב-1889